Diari Oficial de la Generalitat Valenciana


Sumari del DOGV 2061, del 06-07-1993 (1993/828584)

RESOLUCIÓ de 21 de maig de 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual fa pública la delimitació de l'entorn de protecció del monestir de Sant Jeroni de Cotalba, a Alfahuir (València), i obre el període d'informació pública de l'expedient incoat per a declarar-lo monument.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2061

Data del DOGV
:   06-07-1993

Secció del DOGV
:   ALTRES DISPOSICIONS

Número del document
:   1993/828584


Data del document
:   21-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 21 de maig de 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual fa pública la delimitació de l'entorn de protecció del monestir de Sant Jeroni de Cotalba, a Alfahuir (València), i obri el període d'informació pública de l'expedient incoat per a declarar-lo monument.  
Ja que està en tramitació l'expedient per a declarar monument l'antic monestir de Sant Jeroni de Cotalba, a Alfahuir (València), incoat per resolució de la Direcció General de Belles Arts, Arxius i Biblioteques, de 3 d'octubre de 1983 (BOE de 29.10.93), aquesta direcció general ha resolt:  
Primer  
Fer pública la delimitació de l?entorn de protecció del monestir de Sant Jeroni de Cotalba, a Alfahuir (València), segons els annexos que s'adjunten a aquesta resolució.  
Segon  
Continuar amb la tramitació de l?expedient d'acord amb les disposicions vigents.  
Tercer  
D'acord amb el que preveu l'article 87 de la Llei de Procediment Administratiu, obrir un període d'informació pública, per tal que totes aquelles persones que tinguen interès puguen examinar l?expedient per a la declaració de monument al llarg del termini de 20 dies comptadors a partir de la publicació d'aquesta resolució en el Diari Oficial de la Generalitat Valenciana. L'expedient estarà a disposició de les persones interessades en la Direcció General de Patrimoni Artístic, Servei de Patrimoni Arquitectònic, de la Conselleria de Cultura, Educació i Ciència, avinguda de Campanar, 32, de València, de 9 a 14 hores.   
Quart  
Que aquesta resolució es publique en el Diari Oficial de la Generalitat Valenciana i es notifique al Registre General de Béns d?Interès Cultural per a l'anotació preventiva.  
València, 21 de maig de 1993.- El Director General de Patrimoni Artístic: José Morera Buelti  
ANNEX I  
Motivació de la delimitació proposada  
El criteri general per a delimitar l?entorn de protecció dels BIC, habitualment, és el següent:  
- Parcel·les que limiten directament amb la que ocupa el BIC i qualsevol intervenció que s'hi realitze, que puga afectar-lo tant visualment como física.  
- Espais públics en contacte directe amb el BIC i les parcel·les enumerades anteriorment i que constitueixen el seu ambient urbà immediat.  
- Edificacions o qualsevol element del paisatge urbà que, encara que no tinguen una situació d'immediatesa amb el BIC, n'afecten substancialment la percepció.  
En el cas concret del monestir de Sant Jeroni de Cotalba ens apartarem un poc del criteri general concret, encara que no de la intencionalitat que s'hi troba subjacent, fonamentalment per la peculiar situació extraurbana en la qual no escau parlar de parcel·les en el sentit urbanístic del mot ni d'espais públics. Ens trobem davant un enclavament d'edificacions de gran valor històric i artístic situat en un indret de sòl no urbanitzable de gran valor agrícola, como quasi tota la Safor, i en què caldria parlar dels valors paisatgístics de l?àrea. Por tot això, el criteri seguit per a la delimitació concreta de l?entorn de protecció del monestir ha estat el següent:  
- Incloure-hi els elements d'edificació d'interès.  
- La torre de l'homenatge.   
- L'església.   
- La capella de la Mare de Déu de la Salut.   
- El claustre.   
- Les dependències monacals.  
- Incloure-hi altres elements constructius menors, però no pas de menys interès.  
- L'aqüeducte.   
- L'alqueria.   
- L'hospital.   
- La zona de la seda.   
- L'Almàssera i el forn vells.   
- El molí.   
- La casa dels macips.  
- Incloure-hi aquells elements accessoris o d'edificació que formen part del conjunt, com ara.   
- El Jardí Romàntic.   
- La Carrasca.   
- L'hort de l?Om.  
- La Pineda Tancada.   
- El Pinar.   
- El Palmerar.  
- Incloure-hi aquelles àrees que per la seua relació espacial i visual amb el conjunt del monestir formen part del seu entorn immediat i sobre les quals qualsevol acció no controlada podria comportar distorsions en la percepció del monument.  
ANNEX II  
Àrea de protecció   
A) Descripció literal de la delimitació  
Origen. Vértex est de l?inici del camí que voreja el costat sud de la zona denominada la Carrasca.  
Sentit. Sentit horari.  
Línia delimitadora. Des de l?origen, la línia continua per l'alineació exterior del camí que voreja la zona de la Carrasca, en direcció oest, flanquejant l?hort del Molí i pel límit oest d'aquest i el límit est de l?hort de Sant Miquel, fins a arribar a una línia imaginaria i paral·lela a cinc metres de distància de l'aqüeducte i que l'acompanya fins que acaba a uns cinc quilometres en direcció oest i recorre una altra línia imaginària i paral·lela a cinc metres de distància de l'aqüeducte però al costat nord d'aquest, en direcció est, fins a arribar al vértex oest de la Pineda Tancada, i continua recorrent des d'aquí la zona anomenada del Pinar i l'alineació exterior del camí de la Moleta fins a trobar l'alineació exterior del camí del Desaigüe, per la qual continua fins a trobar l'alineació exterior del camí de les Palmeres i la recorre per a arribar en una línia trencada fins a l?origen.  
B) Descripció gràfica  
S'hi acompanya pla perquè es publique.  
Veure imatge